Tolong jelaskan mengenai Kesan insiden pembunuhan dari Tragedi pembunuhan di Masjid Al-Furqan , Narathiwat dalam bahasa melayu

Ketua Biro BERNAMA Kelantan, Mohd Razman Abdullah melaporkan penduduk tempatan bernama Seman Abdullah menyatakan mustahil insiden itu dilakukan oleh kumpulan pemisah Islam.Tindakan membunuh orang Islam sendiri bercanggah dari matlamat perjuangan asal. Masjid itu kubu kuat kumpulan pemisah dan tiada sesiapa yang berani menyerang kawasan itu kecuali pihak yang mempunyai kelengkapan senjata yang canggih serta maklumat perisikan yang tinggi. Beliau tidak menuduh sesiapa termasuk tentera atau askar upahan. Insiden ini akan mengundang tindak balas daripada pihak yang menjadi mangsa.

Anggota keluarga akan melarikan diri ke sempadan termasuk lari ke Malaysia kerana bimbangkan keselamatan mereka.

Pada 12 Jun 2009, Seorang sami (60 tahun) ditembak mati di sebuah perkampungan dalam daerah Yala ketika sedang mengutip derma.Dua lelaki yang menunggang motosikal melepaskan tembakan dari jarak dekat.

Pada 13 Jun 2009,6 orang terbunuh. Seorang wanita berusia 56 tahun maut sementara 13 yang lain cedera apabila seorang lelaki yang membonceng motosikal melontar bom tangan ke dalam bas mini di wilayah Yala pada pukul 1 tengah hari.Wanita berusia 42 tahun yang merupakan isteri kepada seorang ketua kampung, ditembak mati dalam satu serang hendap di Narathiwat ketika dia menunggang motosikal bersama anak gadisnya yang berusia 22 tahun.Remaja perempuan itu selamat namun mengalami luka akibat ditembak.Seorang remaja lelaki berusia 19 tahun juga maut ditembak di rumahnya di Yala.